جامع خطوہ امام علی

تصغیر|250بك|جامع الخطوہ کا ایک اور زاویہ
تصغیر|250بك|جامع الخطوہ کے صحن کا منظر
مسجد بصرہ قدیم یا جامع خُطوۂ امام علی ، اسلامی تاریخ کی وہ پہلی مسجد ہے جو مکہ اور مدینہ منورہ کے باہر تعمیر ہوا۔ یہ مسجد خلیفہ دوم حضرت عمر بن خطاب کے دور میں عتبہ بن غزوان، جو اُس وقت بصرہ کے گورنر تھے، کے ہاتھوں تعمیر ہوئی۔ ابتدائی طور پر یہ مسجد کھجور کے تنوں سے بنائی گئی تھی، لیکن ایک بڑے آتش زدگی کے واقعے میں تباہ ہو گئی۔ بعد ازاں اسے کچی اینٹوں اور مٹی سے دوبارہ تعمیر کیا گیا۔

پھر خلافتِ عمر بن عبد العزیز میں اس کی دوبارہ تعمیر ہوئی، مگر عباسی دور میں ایک شدید سیلاب کے نتیجے میں دوبارہ برباد ہو گئی۔ اس کے بعد جب بصرہ کے بیشتر باشندے نئے مقام کی طرف منتقل ہو گئے تو اس مسجد کی اہمیت بھی کم ہو گئی۔
یہ مسجد اسلامی تاریخ کے کئی اہم واقعات کی شاہد رہی ہے، جن میں علی بن ابی طالب اور عائشہ کی اس مسجد میں آمد (واقعۂ جمل کے بعد)، زیاد بن ابیہ کے مشہور "خطبۂ بتراء"، حجاج کی طرف سے کیے گئے قتل عام (جس میں بصرہ کے سینکڑوں عرب اکابرین شہید ہوئے) اور زنج کی بغاوت شامل ہیں۔

یہ مسجد اسلامی علوم، فقہ، حدیث، اصول اور فلسفہ کی پہلی درسگاہ بھی شمار ہوتی ہے۔ یہاں عبد اللہ بن عباس (جو "حَبرُ الأمّة" یعنی امت کے عالم کہلاتے ہیں)، زاہد حسن بصری اور واصل بن عطاء جیسے اکابر علما نے تعلیم دی۔ اسی مسجد میں پہلی بار عقل کو احکامِ شرعیہ کے استخراج (استنباط) کا ذریعہ بنانے کی دعوت دی گئی۔تاريخ جامع خطوة الإمام علي - موقع الرسول  جامع خطوة الامام علي عليه السلام في البصرة يحتاج إلى التفاتة من الحكومة – موقع العراق | دردشة العراق | صور العراق | اخبار العراق | اعلانات العراق | عراق 18 
 مسجد کا موجودہ حال 
آج کے دور میں مسجد بصرہ قدیم (جامع خطوۂ امام علی) شیعہ مسلک کے پیروکاروں کے لیے ایک اہم مذہبی مقام شمار ہوتا ہے۔ وہ اسے زیارت کے لیے جاتے ہیں، وہاں نماز ادا کرتے ہیں اور اسے "مسجد خطوۂ امام علی بن ابی طالب" کے نام سے یاد کرتے ہیں۔ اس کی وجہ یہ ہے کہ امام علی بن ابی طالب نے اس مسجد میں بنفسِ نفیس حاضری دی، نماز ادا کی اور سنہ 36 ہجری میں مشہور واقعۂ جمل کے موقع پر وہاں کئی خطبات بھی ارشاد فرمائے۔

 حوالہ جات 

زمرہ:تاریخی مساجد
زمرہ:ساتویں صدی کی مساجد
زمرہ:عراق میں شیعہ مساجد
زمرہ:بصرہ میں عمارتیں اور تعمیرات
زمرہ:بصرہ کی تاریخ
زمرہ:آثاریات عراق
زمرہ:ویکی ڈیٹا والے صفحات
زمرہ:عراق میں سنی مساجد
زمرہ:گنبدوں والی مسجد کی عمارتیں
زمرہ:شیعہ مساجد